stanford-oval/wikipedia huggingface dataset:
พ.ศ. 2554
เหตุการณ์ > พฤษภาคม

2 พฤษภาคม - ประธานาธิบดีสหรัฐ บารัค โอบามา แถลงว่า บิน ลาเดน หัวหน้าอัลกออิดะห์ เสียชีวิตจากการบุกเข้าสังหารของหน่วยซีล ที่ประเทศปากีสถาน
21 พฤษภาคม - เถ้าภูเขาไฟจากการปะทุของภูเขาไฟใต้กริมสวอทน์ในไอซ์แลนด์ เริ่มกีดขวางการสัญจรทางอากาศในยุโรปเหนือและยุโรปตะวันตก เหตุการณ์ที่คล้ายกันกับการปิดน่านฟ้าจากการปะทุของเอยาฟยาตลาเยอคุตล์เมื่อ พ.ศ. 2553
เหตุการณ์ > มิถุนายน

4 มิถุนายน - เกิดการปะทุของภูเขาไฟปูเยอวย ในชิลี ทำให้เกิดการยกเลิกการสัญจรทางอากาศทั่วทวีปอเมริกาใต้ นิวซีแลนด์ ออสเตรเลีย และมีการอพยพประชาชนกว่า 3,000 คน
5 มิถุนายน - อาหรับสปริง: ประธานาธิบดีอาลี อับดุลลาห์ ซาเลห์เดินทางไปกรุงริยาด ซาอุดิอาระเบีย เพื่อรักษาอาการบาดเจ็บซึ่งได้มาระหว่างการโจมตีทำเนียบประธานาธิบดี
เหตุการณ์ > กรกฎาคม

3 กรกฎาคม - การผ่าตัดเปลี่ยนอวัยวะเทียมประสบความสำเร็จครั้งแรกในโลก โดยใช้หลอดลมเทียมที่หุ้มด้วยสเต็มเซลล์
9 กรกฎาคม - เซาท์ซูดานแยกตัวเป็นเอกราชจากสาธารณรัฐซูดาน ตามผลการลงประชามติแยกตัวเป็นเอกราชเมื่อเดือนมกราคมปีนี้
20 กรกฎาคม - สหประชาชาติประกาศทุพภิกขภัยในโซมาเลียใต้ เป็นครั้งแรกในรอบสามสิบปี
21 กรกฎาคม - กระสวยอวกาศแอตแลนติสลงจอดที่ศูนย์อวกาศเคนเนดี จบภารกิจในเที่ยวบิน STS-135 และปิดโครงการกระสวยอวกาศขององค์การนาซา
22 กรกฎาคม - มีผู้เสียชีวิตอย่างน้อย 77 คนในเหตุโจมตีก่อการร้ายสองครั้งในนอร์เวย์ ประกอบด้วยการวางระเบิดอาคารรัฐบาลในกรุงออสโล ตามด้วยเหตุยิงในค่ายเยาวชนการเมืองบนเกาะอูเตอยา
25 กรกฎาคม - เกิดมหาอุทกภัยครั้งใหญ่ในประเทศไทย ทำให้มีผู้เสียชีวิตถึง 813 ราย ธนาคารโลกประเมินมูลค่าความเสียหายสูงถึง 1.44 ล้านล้านบาท
เหตุการณ์ > สิงหาคม

5 สิงหาคม - นาซาประกาศว่า มาร์สรีคอนเนสเซนซ์ออร์บิเตอร์สามารถจับหลักฐานภาพถ่ายที่อาจมีน้ำในสถานะของเหลวอยู่บนดาวอังคาร
22 สิงหาคม - ระหว่างสงครามกลางเมืองลิเบีย ฝ่ายกบฏบุกเข้าสู่กรุงทริโปลี และส่งผลโค่นล้มรัฐบาลมูอัมมาร์ กัดดาฟี
เหตุการณ์ > กันยายน

5 กันยายน - อินเดียและบังกลาเทศลงนามสนธิสัญญายุติข้อพิพาทการปักปันเขตนานร่วม 40 ปี
10 กันยายน - เหตุเรือข้ามฟากล่มในแซนซิบาร์: เรือข้ามฟากเอ็มวี สไปซ์ ไอส์แลนเดอร์ 1 บรรทุกผู้โดยสารอย่างน้อย 800 คน จมนอกชายฝั่งแซนซิบาร์ มีตัวเลขยืนยันผู้เสียชีวิต 240 คน
เหตุการณ์ > ตุลาคม

18 ตุลาคม - อิสราเอลและกลุ่มติดอาวุธปาเลสไตน์ ฮามาส เริ่มการแลกเปลี่ยนนักโทษครั้งใหญ่ โดยทหารกองทัพอิสราเอล กิลัด ชาลิต แลกเปลี่ยนกับนักโทษปาเลสไตน์และอิสราเอล-อาหรับ 1,027 คนในอิสราเอล ในจำนวนนี้มีนักโทษ 280 คนที่รับโทษจำคุกตลอดชีวิตในข้อหาวางแผนและเตรียมการโจมตีก่อการร้าย
20 ตุลาคม -
อาหรับสปริงและสงครามกลางเมืองลิเบีย พ.ศ. 2554 : อดีตผู้นำลิเบีย มูอัมมาร์ กัดดาฟี ถูกฆ่าในเซิร์ต ขณะที่กองกำลังสภาถ่ายโอนอำนาจแห่งชาติเข้ายึดนคร สำนักข่าวหลายแห่งบอกว่าเป็นจุดยุติของสงคราม
องค์การติดอาวุธแบ่งแยกดินแดนบาสก์ เอตา ประกาศยุติการทัพแห่งความรุนแรงทางการเมืองนาน 43 ปี ซึ่งเป็นเหตุให้มีผู้เสียชีวิตไปมากกว่า 800 คน ตั้งแต่ พ.ศ. 2502
23 ตุลาคม - แผ่นดินไหวทำลายล้างความรุนแรง 7.2 โมเมนต์แมกนิจูดสั่นสะเทือนทางตะวันออกของตุรกีใกล้กับนครวาน ทำให้มีผู้เสียชีวิตมากกว่า 582 คน และสร้างความเสียหายแก่อาคารราว 2,200 หลัง
27 ตุลาคม - หลังการประชุมฉุกเฉินในบรัสเซลส์ สหภาพยุโรปประกาศความตกลงที่จะจัดการกับวิกฤตหนี้สาธารณะยุโรป อันรวมไปถึงการปรับลดมูลค่าสินทรัพย์ 50% ของพันธบัตรกรีซ, การปรับโครงสร้างเงินทุนธนาคารยุโรปและการเพิ่มกองทุนช่วยเหลือของกองทุนรักษาเสถียรภาพการเงินยุโรป รวมมูลค่า 1 ล้านล้านยูโร
31 ตุลาคม -
ประชากรโลกแตะเจ็ดพันล้านคน ตามการประเมินของสหประชาชาติ
ยูเนสโกยอมรับปาเลสไตน์เข้าเป็นสมาชิก หลังการออกเสียงซึ่งรัฐสมาชิก 107 ประเทศสนับสนุน และ 14 ประเทศคัดค้าน
เหตุการณ์ > พฤศจิกายน

26 พฤศจิกายน - โรเวอร์ห้องปฏิบัติการวิทยาศาสตร์ดาวอังคาร คิวริออซิตี พาหนะสำรวจดาวอังคารที่ซับซ้อนที่สุดถึงปัจจุบัน ถูกปล่อยขึ้นสู่อวกาศจากศูนย์อวกาศเคนเนดี มีกำหนดลงจอดบนดวงจันทร์ในวันที่ 5 สิงหาคม พ.ศ. 2555
เหตุการณ์ > ธันวาคม

15 ธันวาคม - สหรัฐประกาศยุติสงครามอิรักอย่างเป็นทางการ
16 ธันวาคม - พายุโซนร้อนวาชิส่งผลให้มีผู้เสียชีวิต 1,249 คนในน้ำป่าไหลหลากในฟิลิปปินส์ โดยมีผู้ถูกขึ้นบัญชีว่าสูญหายอย่างเป็นทางการ 1,079 คน
29 ธันวาคม - ซามัวและโตเกเลาย้ายจากฝั่งตะวันออกมาเป็นตะวันตกของเส้นแบ่งเขตวันสากล เพื่อจัดเขตเวลาของตนให้เข้ากันได้ดีขึ้นกับคู่ค้าหลัก หมายความว่า ทั้งสองจะไม่มีวันที่ 30 ธันวาคมปีนี้
วันเกิด

ข้อมูลเพิ่มเติม: หมวดหมู่:บุคคลที่เกิดในปี พ.ศ. 2554
8 มกราคม
เจ้าหญิงโจเซฟินแห่งเดนมาร์ก
เจ้าชายวินเซนต์แห่งเดนมาร์ก
วันถึงแก่กรรม

ข้อมูลเพิ่มเติม: หมวดหมู่:บุคคลที่เสียชีวิตในปี พ.ศ. 2554
วันถึงแก่กรรม > มกราคม

02 มกราคม – พีท โพสเทลเวท นักแสดงชาวอังกฤษ (เกิด พ.ศ. 2488)
0 4 มกราคม
เจ้าชายอาลี เรซา ปาห์ลาวีที่ 2 แห่งจักรวรรดิอิหร่าน (ประสูติ 28 เมษายน พ.ศ. 2509)
06 มกราคม – ปอง ปรีดา นักร้องลูกทุ่ง
12 มกราคม – อุดม อุดมโรจน์ ผู้กำกับภาพยนตร์ (เกิด พ.ศ. 2496)
19 มกราคม – มานพ สัมมาบัติ ผู้กำกับละครโทรทัศน์ (เกิด พ.ศ. 2488)
30 มกราคม –
พระธรรมวิสุทธิมงคล (บัว ญาณสมฺปนฺโน) พระชาวไทย (เกิด พ.ศ. 2456)
จอห์น แบร์รี นักแต่งเพลงชาวอังกฤษ (เกิด 3 พฤศจิกายน พ.ศ. 2476)
วันถึงแก่กรรม > กุมภาพันธ์

06 กุมภาพันธ์ – แกรี มัวร์ นักร้อง นักดนตรี และนักแต่งเพลงชาวไอร์แลนด์ (เกิด พ.ศ. 2495)
23 กุมภาพันธ์ – เจ้าหญิงอะซาเดห์ ชาฟิก (ประสูติ พ.ศ. 2494)
28 กุมภาพันธ์ – เจน รัสเซลล์ นักแสดงชาวอเมริกัน (เกิด 21 มิถุนายน พ.ศ. 2464)
วันถึงแก่กรรม > มีนาคม

05 มีนาคม – อัลเบร์โต กรานาโด นักประพันธ์และนักวิทยาศาสตร์ชาวคิวบา (เกิด 8 สิงหาคม พ.ศ. 2465)
11 มีนาคม – สมเด็จพระมหาธีราจารย์ (นิยม ฐานิสฺสโร) (เกิด พ.ศ. 2466)
18 มีนาคม – เจ้าหญิงอองตัวแนตแห่งโมนาโก (ประสูติ พ.ศ. 2463)
23 มีนาคม – เอลิซาเบธ เทย์เลอร์ นักแสดงชาวอังกฤษ-อเมริกัน (เกิด พ.ศ. 2475)
วันถึงแก่กรรม > เมษายน

24 เมษายน – สัตยะ สาอีพาพา นักบวชชาวอินเดีย (เกิด 23 พฤศจิกายน พ.ศ. 2469)
วันถึงแก่กรรม > พฤษภาคม

02 พฤษภาคม – อุซามะห์ บิน ลาดิน หัวหน้ากลุ่มอัลกออิดะห์ (เกิด พ.ศ. 2500)
20 พฤษภาคม – แรนดี ซาเวจ นักมวยปล้ำอาชีพชาวอเมริกัน (เกิด 15 พฤศจิกายน พ.ศ. 2495)
วันถึงแก่กรรม > กรกฎาคม

04 กรกฎาคม – ออตโต ฟอน ฮับส์บูร์ก (พระราชสมภพ พ.ศ. 2455)
0 8 กรกฎาคม –
เบ็ตตี ฟอร์ด อดีตสุภาพสตรีหมายเลขหนึ่งของสหรัฐ (เกิด พ.ศ. 2461)
17 กรกฎาคม – ซาวาดะ ไทจิ นักดนตรีชาวญี่ปุ่น (เกิด พ.ศ. 2509)
23 กรกฎาคม – เอมี ไวน์เฮาส์ นักร้องและนักแต่งเพลงชาวอังกฤษ (เกิด พ.ศ. 2526)
27 กรกฎาคม – สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี (ประสูติ พ.ศ. 2468)
วันถึงแก่กรรม > กันยายน

08 กันยายน – หวอ จี๊ กง ประธานสภาแห่งรัฐเวียดนาม คนที่ 2 (เกิด 7 สิงหาคม พ.ศ. 2455)
10 กันยายน – คลิฟฟ์ รอเบิร์ตสัน นักแสดงชาวอเมริกัน (เกิด 9 กันยายน พ.ศ. 2466)
20 กันยายน – บูร์ฮานุดดีน รับบานี ประธานาธิบดีแห่งรัฐอิสลามอัฟกานิสถาน (เกิด 20 กันยายน พ.ศ. 2483)
วันถึงแก่กรรม > ตุลาคม

05 ตุลาคม – สตีฟ จอบส์ วิศวกรคอมพิวเตอร์ชาวอเมริกัน (เกิด พ.ศ. 2498)
12 ตุลาคม – เดนนิส ริตชี นักวิทยาการคอมพิวเตอร์ชาวอเมริกัน (เกิด พ.ศ. 2484)
20 ตุลาคม – มูอัมมาร์ กัดดาฟี ผู้นำเผด็จการชาวลิเบีย (เกิด พ.ศ. 2485)
23 ตุลาคม – มาร์โก ซีมอนเชลลี นักแข่งรถจักรยานยนต์ชาวอิตาลี (เกิด พ.ศ. 2530)
24 ตุลาคม – เค็ง ยะมะงุชิ นักพากย์ชาวญี่ปุ่น (เกิด 24 มีนาคม พ.ศ. 2499)
วันถึงแก่กรรม > พฤศจิกายน

27 พฤศจิกายน – แกรี สปีด นักฟุตบอลและผู้จัดการทีมฟุตบอลชาวเวลส์ (เกิด ค.ศ. 1969)
วันถึงแก่กรรม > ธันวาคม

14 ธันวาคม – โจ ไซมอน นักวาดการ์ตูนชาวอเมริกัน (เกิด พ.ศ. 2456)
17 ธันวาคม – คิม จองอิล ประธานาธิบดีเกาหลีเหนือ (เกิด พ.ศ. 2485)
รางวัลสำคัญ > รางวัลโนเบล

สาขาเคมี – แดน เชชท์มัน
สาขาวรรณกรรม – โทมัส ทรานสโตรเมอร์
สาขาสันติภาพ – เอลเลน จอห์นสัน เซอร์ลีฟ, เลย์มาห์ โบวี, ตะวักกุล กัรมาน
สาขาฟิสิกส์ – ซอล เพิร์ลมัตเตอร์, อดัม รีส, ไบรอัน ชมิดต์
สาขาสรีรวิทยาหรือการแพทย์ – บรูซ บิวต์เลอร์, ฌูเลส์ ฮอฟฟ์แมนน์, ราล์ฟ สไตน์แมน
สาขาเศรษฐศาสตร์ – โทมัส ซาร์เจนต์, คริสโตเฟอร์ ซิมส์
วันสำคัญทางศาสนาและพิธีกรรม

3 กุมภาพันธ์ - วันตรุษจีน
18 กุมภาพันธ์ - วันมาฆบูชา
13-15 เมษายน - สงกรานต์
13 พฤษภาคม - วันพืชมงคล
17 พฤษภาคม - วันวิสาขบูชา
6 มิถุนายน - วันบะจ่าง
15 กรกฎาคม - วันอาสาฬหบูชา
16 กรกฎาคม - วันเข้าพรรษา
14 สิงหาคม - วันสาร์ทจีน
12 กันยายน - วันไหว้พระจันทร์
12 ตุลาคม - วันออกพรรษา
10 พฤศจิกายน - วันลอยกระทง
25 ธันวาคม - วันคริสต์มาส
บันเทิงคดีที่อ้างอิงถึงปีนี้ > ภาพยนตร์

มือปืน/โลก/พระ/จัน (พ.ศ. 2544) ดำเนินเรื่องภายในปีนี้
ความเสียหายจากคลื่นสึนามิในเหตุแผ่นดินไหวขนาด 9.0 ที่ญี่ปุ่นเมื่อ 11 มีนาคม
ดยุกและดัชเชสแห่งเคมบริดจ์ เสด็จออกมหาสมาคม ณ มุขพระราชวังบัคคิงแฮมภายหลังพระราชพิธีเสกสมรส
เหตุการณ์หลังจากเกิดการโจมตีที่นอร์เวย์
เอลิซาเบธ เทย์เลอร์
อุซามะห์ บิน ลาดิน
มูอัมมาร์ กัดดาฟี
แกรี สปีด
คิม จองอิล
รางวัลโนเบล
มณฑลไทรบุรี

มณฑลไทรบุรี หรือ มณฑลเกอดะฮ์ ก่อตั้งเมื่อ พ.ศ. 2440 มีพื้นที่ครอบคลุมเมืองไทรบุรี เมืองปลิศ และเมืองสตูล มีทิศเหนือจดเมืองตรัง มณฑลภูเก็ต และจดเมืองพัทลุง เมืองสงขลา มณฑลนครศรีธรรมราช ทิศตะวันออกจดเมืองสงขลา เมืองนครศรีธรรมราช มณฑลนครศรีธรรมราช และเมืองปัตตานี ทิศตะวันตกจดสมารังไพรของรัฐปีนังในสเตรตส์เซตเทิลเมนต์ ทิศใต้จดรัฐเประในสหพันธรัฐมาเลเซียและจดช่องแคบมะละกา มหาสมุทรอินเดีย ปัจจุบันดินแดนมณฑลไทรบุรีบางส่วนอยู่ในประเทศไทย และส่วนใหญ่อยู่ในมาเลเซีย ซึ่งเป็นผลมาจากการที่ไทยตกลงยกดินแดนส่วนใหญ่ของมณฑลไทรบุรีให้แก่อังกฤษ เมื่อวันที่ 10 มีนาคม พ.ศ. 2452 ดินแดนที่ยังคงปรากฏอยู่ในอธิปไตยของไทย คือ จังหวัดสตูล และดินแดนส่วนใหญ่ของอำเภอสะเดา จังหวัดสงขลา ส่วนไทรบุรีและปลิศ ปัจจุบันคือ รัฐเกอดะฮ์และรัฐปะลิส ของประเทศมาเลเซีย
ภูมิหลัง

ก่อนการปฏิรูปการปกครองในสมัยพระบาทสมเด็จพระจุลจอมเกล้าเจ้าอยู่หัว หัวเมืองมลายูของไทย ได้จัดการปกครองแบบเมืองประเทศราช เพราะสภาพภูมิศาสตร์ตั้งอยู่ห่างไกลศูนย์กลางการปกครอง มีการตั้งเจ้าเมืองมลายูเพื่อแสดงถึงการยอมรับว่าอนุญาตให้จัดการปกครองภายในได้อย่างถูกต้อง พร้อมทั้งพระราชทานยศบรรดาศักดิ์ ชั้นสัญญาบัตรเป็นที่พระยาเมืองและผู้ช่วยราชการเมือง ในการควบคุมของรัฐบาล จะมอบให้เมืองนครศรีธรรมราช หัวเมืองชั้นเอกทางภาคใต้เป็นผู้ควบคุมดูแลโดยอยู่ภายใต้การบังคับบัญชาของอัครมหาเสนาบดี กรมพระกลาโหม ซึ่งรับสนองพระบรมราชโองการของพระมหากษัตริย์ จนถึง พ.ศ. 2352 รัชสมัยพระบาทสมเด็จพระพุทธเลิศหล้านภาลัย ไทรบุรีภายใต้การปกครองของเจ้าพระยาไทรบุรี (ตนกูปะแงรัน) จึงมีพฤติการณ์แยกอิสระจากไทย อย่างไรก็ตามเจ้าพระยาไทรบุรี (ตนกูปะแงรัน) ทำความดีความชอบนำเมืองเประเป็นเมืองประเทศราชของไทยเพิ่ม รัฐบาลจึงได้เลื่อนบรรดาศักดิ์และยศเป็นเจ้าพระยา แต่ไม่นานก็ปรากฏหลักฐานว่า เจ้าพระยาไทรบุรี (ตนกูปะแงรัน) ได้ติดต่อคิดคบกับพม่าจะเข้าตีไทย รัฐบาลจึงสั่งให้เจ้าพระยานครศรีธรรมราช (น้อย ณ นคร) เข้าปราบปรามเมื่อ พ.ศ. 2365 เจ้าพระยาไทรบุรี (ตนกูปะแงรัน) จึงหลบหนีไปอาศัยอยู่ในเขตมลายูของอังกฤษ รัฐบาลจึงส่งคนไทยเข้าไปเป็นพระยาเมือง อย่างไรก็ดีเจ้าพระยาไทรบุรี (ตนกูปะแงรัน) สำนักผิดเข้ามากราบทูลขอพระกรุณาอภัยโทษ รัฐบาลจึงได้เจ้าพระยาไทรบุรีไปปกครองดังเดิม
ในสมัยพระบาทสมเด็จพระจุลจอมเกล้าเจ้าอยู่หัว ราว พ.ศ. 2415 รัฐบาลกลางได้ประกาศให้เมืองไทรบุรีขึ้นตรงต่อรัฐบาลกลางเนื่องจากหวั่นได้รับภัยคุกคามจากอังกฤษ ครั้น พ.ศ. 2439 พระยาปลิศถึงแก่อสัญกรรม ไทรบุรีจึงถือโอกาสขอรวมปลิศกับไทรบุรี จึงได้เปลี่ยนการปกครองใหม่คล้ายมณฑลเทศาภิบาล โดยยังคงให้พระยาเมืองมีอำนาจในการปกครองบ้านเมืองของตน ส่วนข้าหลวงเทศาภิบาลเป็นเพียงผู้รับคำสั่งจากรัฐบาลในราชการที่เกี่ยวกับหัวเมืองมลายูตะวันตก ขณะนั้นรัฐบาลไทยได้ตกลงทำอนุสัญญาลับ พ.ศ. 2440 กับรัฐบาลอังกฤษ โดยตกลงรับรองอธิปไตยของไทยในหัวเมืองมลายู ดังนั้นรัฐบาลไทยจึงประกาศปฏิรูปการปกครองหัวเมืองมลายูตะวันตก จัดตั้งเป็นมณฑลไทรบุรี เมื่อวันที่ 7 เมษายน พ.ศ. 2440 โปรดเกล้าฯ ให้เจ้าพระยาฤทธิสงครามรามภักดี เจ้าพระยาไทรบุรีเป็นข้าหลวงเทศาภิบาลบังคับบัญชาเมืองไทรบุรี ปลิศ และสตูล
การปฏิรูป

แต่ละเมืองจะมีผู้ว่าราชการเมืองจัดการปกครองตามคำสั่งของรัฐบาลที่สั่งผ่านข้าหลวงเทศาภิบาล ส่วนการถวายฎีกา ผู้ว่าราชการเมืองนำกราบทูลถวายโดยตรงไปยังกระทรวงมหาดไทย ไม่ต้องรายงานข้าหลวงเทศาภิบาล ด้านการคลังผู้ว่าราชการเมืองมีอำนาจอิสระในการจัดการคลังภายใน แต่ก็เกิดปัญหาว่าเจ้าพระยาเมืองใช้จ่ายอย่างฟุ่มเฟือยเกิดหนี้สินมาตลอด ด้านการศาลก็เช่นเดียวกับการคลัง คือให้อิสระภายในเมือง ลักษณะศาลในมณฑลไทรบุรีมี 2 ประเภทคือ ศาลคดีทางศาสนาหรือเรียกว่า มาห์กะมาซาระยะห์ พิจารณาคดีจำพวก คดีมรดก ผัวเมีย หย่าร้าง และชู้ อีกศาลคือ ศาลคดีอาญามีสองแบบ คือ ศาลบ้างเมืองกับศาลโปลิสสภา โดยนายอำเภอเป็นผู้พิพากษา
ในการปฏิรูปการปกครองมณฑลไทรบุรี รัฐบาลไทยประสบอุปสรรคจากการแทรกแซงของอังกฤษ ที่เกิดความยุ่งยากที่สุด คือ การแทรกแซงเกี่ยวกับศาลยุติธรรม เพราะอังกฤษถือว่ามีสิทธิสภาพนอกอาณาเขตตามสนธิสัญญาเบาว์ริง เมื่อเกิดคดีคนในบังคับอังกฤษกับคนในบังคับไทย เป็นโอกาสให้อังกฤษเรียกร้องทางการทูตเรื่องค่าชดใช้ค่าเสียหายทุกรายไป อีกทั้งการตีความในอนุสัญญาลับระหว่างไทยกับอังกฤษ พ.ศ. 2440 ซึ่งอังกฤษจะถือว่ารัฐบาลไทยอนุญาตหรือให้สิทธิพิเศษทั้งหมดในดินแดนใต้เมืองบางสะพานลงไปจดเมืองมลายูของอังกฤษ ขณะนั้นเยอรมนีพยายามขอเช่าพื้นที่ในเมืองไทรบุรีและเกาะลังกาวีเพื่อสร้างสถานีเชื้อเพลิงและฐานทัพเรือ ไทยก็ต้องปฏิเสธไป
รัฐบาลอังกฤษจึงได้เสนอแนะว่า ไทยไม่ได้รับผลประโยชน์คุ้มค่าอันใดจากไทรบุรี กลันตันและตรังกานู แต่ต้องมารับผิดชอบการปกครองต่าง ๆ ก่อให้เกิดความยากลำบากในการบริหารตลอดมา ถ้าไทยยอมมอบไทรบุรี กลันตันและตรังกานูให้แก่อังกฤษ อังกฤษจะยอมยกเลิกสัญญาลับและสิทธิสภาพนอกอาณาเขต อังกฤษยังขอเมืองปลิศ เมืองสตูล และมณฑลปัตตานี เพิ่มเติม ในที่สุดไทยก็ยอมยกไทรบุรี กลันตันและตรังกานู รวมถึงปลิศที่เคยเป็นส่วนหนึ่งของไทรบุรีมาก่อนด้วย
หลังจากนั้นอังกฤษยังให้ไทยยอมกู้เงิน 4.63 ล้านปอนด์ อัตราดอกเบี้ยร้อยละ 4 สำหรับสร้างทางรถไฟสายใต้ของไทย สนธิสัญญาฉบับนี้ลงนามที่กรุงเทพเมื่อวันที่ 10 มีนาคม พ.ศ. 2452 เมืองสตูลได้กลับเป็นเมืองขึ้นของมณฑลภูเก็ต
คณะวิทยาศาสตร์ มหาวิทยาลัยรามคำแหง

| --- | --- |
Faculty of Science,   Ramkhamhaeng University

คณบดี: ผู้ช่วยศาสตราจารย์ ดร.เอก แสงวิเชียร (รักษาราชการแทน)
สี:   สีเหลือง
เว็บไซต์: คณะวิทยาศาสตร์ มหาวิทยาลัยรามคำแหง
คณะวิทยาศาสตร์ มหาวิทยาลัยรามคำแหง (อังกฤษ: Faculty of Science, Ramkhamhaeng University) เป็นคณะหนึ่งในมหาวิทยาลัยรามคำแหงซึ่งเปิดสอนวิชาที่เกี่ยวข้องกับวิทยาศาสตร์ในแขนงต่างๆ
ประวัติ

คณะวิทยาศาสตร์ มหาวิทยาลัยรามคำแหง จัดตั้งขึ้นครั้งแรกในปี พ.ศ. 2515 ซึ่งอยู่ในสังกัดคณะศึกษาศาสตร์ โดยเปิดสอน 5 สาขาวิชาในช่วงแรก ได้แก่ สาขาวิชาคณิตศาสตร์, สถิติ, เคมี, ฟิสิกส์ และชีววิทยา ก่อนที่คณะรัฐมนตรีจะอนุมัติให้แยกออกมาเป็นคณะวิทยาศาสตร์ในปีพ.ศ. 2517 และดำเนินการเรียนการสอนด้านวิทยาศาสตร์และสาขาที่เกี่ยวข้องเรื่อยมาจนถึงปัจจุบัน ซึ่งมีอาคารประจำคณะในปัจจุบัน 5 แห่ง ได้แก่ อาคารคณะวิทยาศาสตร์ (SCO), อาคารปฏิบัติการทางวิทยาศาสตร์ (SCL), อาคารลายสือไท (LTB), อาคารคีรีมาศ (KMB) และอาคารภาควิชาสถิติ (STB)
^note  หมายเหตุ : อาคารลายสือไท ใช้งานเฉพาะในพื้นที่ชั้น 5
รายนามคณบดีตั้งแต่ก่อตั้งจนถึงปัจจุบัน

รองศาสตราจารย์ปรีชา พหลเทพ
รองศาสตราจารย์ ดร. วรรณา มุสิก
รองศาสตราจารย์ ดร. ธรรมศักดิ์ ยีมิน
ผู้ช่วยศาสตราจารย์ ดร. เอก แสงวิเชียร (รักษาราชการแทน - ปัจจุบัน)
หลักสูตร > ปริญญาตรี

| --- | --- |
 สาขาวิชาคณิตศาสตร์  สาขาวิชาสถิติศาสตร์และวิทยาการจัดการข้อมูล  สาขาวิชาเคมี  สาขาวิชาฟิสิกส์  สาขาวิชาชีววิทยา  สาขาวิชาวิทยาการคอมพิวเตอร์  สาขาวิชาเทคโนโลยีวัสดุ  สาขาวิชาแพทย์แผนไทย(ภาคพิเศษ):  สาขาวิชาเทคโนโลยีอาหาร  สาขาวิชาเทคโนโลยีอิเล็กทรอนิกส์  สาขาวิชาเทคโนโลยีชีวภาพ  สาขาวิชาวิทยาศาสตร์สิ่งแวดล้อม  สาขาวิชาเทคโนโลยีการเกษตร  สาขาวิชารังสีเทคนิค (ภาคพิเศษ) http://www.rt.sci.ru.ac.th/  สาขาวิชาเคมีเครื่องสำอางและผลิตภัณฑ์ธรรมชาติ  สาขาวิชาเทคโนโลยีสารสนเทศ
หลักสูตร > ปริญญาโท

| --- | --- |
 สาขาวิชาเคมีประยุกต์  สาขาวิชาชีววิทยา  สาขาวิชาฟิสิกส์:  สาขาวิชาคณิตศาสตร์ (ภาคพิเศษ)  สาขาวิชาระบบสนับสนุนการตัดสินใจ (ภาคพิเศษ)  สาขาวิชาเทคโนโลยีสารสนเทศ
หลักสูตร > ปริญญาเอก

หลักสูตรปรัชญาดุษฎีบัณฑิต สาขาวิชาเคมีประยุกต์
หลักสูตรปรัชญาดุษฎีบัณฑิต สาขาวิชาชีววิทยา http://www.bio.sci.ru.ac.th/images/pdf/PhDBio.pdf%5Bลิงก์เสีย%5D
ดูเพิ่ม

มหาวิทยาลัยรามคำแหง
รายชื่อคณะวิทยาศาสตร์ในประเทศไทย
มหาวิทยาลัยลินเดนวูด

| --- | --- |

คติพจน์: Natura et Doctrina
คติพจน์อังกฤษ: Character and Learning
ประเภท: Private
สถาปนา: 1827
สังกัดการศึกษา: Presbyterian Church (U.S.A.)
ทุนทรัพย์: $122.154 million
อธิการบดีมหาวิทยาลัย: James D. Evans
อาจารย์: 791
ผู้ศึกษา: 11,904 (Fall 2013)
ปริญญาตรี: 8,296 (Fall 2013)
บัณฑิตศึกษา: 3,608 (Fall 2013)
ที่อยู่: 209 S Kingshighway St. St. Charles, MO 63301 38°47′13″N 90°30′11″W﻿ / ﻿38.787°N 90.503°W﻿ / 38.787; -90.503
วิทยาเขต: Urban 500 เอเคอร์ (202.3 เฮกตาร์)
สี: Black and Gold   
ฉายา: Lions, Lady Lions
เครือข่าย: Division II MIAA  (2012)    Division I women's ice hockey (CHA)
มาสคอต: Leo the Lion
เว็บไซต์: www.lindenwood.edu
มหาวิทยาลัยลินเดนวูด มักถูกเรียกว่า ลินเดนวูด หรือ LU เป็นมหาวิทยาลัยเอกชน ซึ่งรับนักศึกษาทั้งชายและหญิง ในสาขาศิลปศาสตร์ มหาวิทยาลัยตั้งอยู่ ณ เมืองเซนต์ชาลส์ รัฐมิสซูรี สหรัฐ ก่อตั้งขึ้นในปี ค.ศ. 1827 โดย จอร์จ แชมปลิน ซิบเลย์ และ แมรี อีสตัน ซิบเลย์ ในชื่อ โรงเรียนหญิงล้วนลินเดนวูด เป็นสถาบันการศึกษาตอนปลายที่เก่าแก่เป็นอันดับ 2 ของฝั่งตะวันตกของ แม่น้ำมิสซิสซิปปี และตั้งแต่ปี 1990 ได้กลายเป็นมหาวิทยาลัยที่โตเร็วที่สุดในพื้นที่ตอนกลางของประเทศสหรัฐอเมริกา
มหาวิทยาลัยลินเดนวูดจัดการเรียนการสอนตั้งแต่ระดับปริญญาตรี ปริญญาโท และปริญญาเอก ใน 9 ศูนย์การเรียน และมีนักศึกษาลงทะเบียนเรียนกว่า 12,000 คน  โดยที่นักศึกษาประมาณ 10,000 คนเรียนที่ศูนย์การเรียนกลาง และกว่า 4,500 คนอาศัยอยู่ในศูนย์การเรียน  มหาวิทยาลัยในเครือซึ่งตั้งอยู่ในเมืองเบลล์วิลล์ รัฐอิลลินอย ซึ่งรู้จักกันในนาม LU เบลล์วิลล์ซึ่งมีนักศึกษาประมาณ 2,600 คน ส่วนที่เหลืออีกประมาณ 5,000 คน จาก เซนต์หลุยส์และปริมณฑล The 500-เอเคอร์ (202.3-เฮกตาร์) เรียนผ่านการศึกษาทางไกล ศูนย์การเรียนกลางของมหาวิทยาลัยลินเดนวูดมีพื้นที่กว่า 500 เอเคอร์ หรือ1,250 ไร่ ตั้งอยู่ห่างจากเซนต์หลุยส์ รัฐมิสซูรี ทางตะวันตกเฉียงเหนือประมาณ 39 กิโลเมตรในเมืองเซนต์ชาลส์ และ สถานที่ประวัติศาสตร์แดเนียล บูน เมืองดีเฟียนซ์ รัฐมิสซูรี ห่างจากศูนย์การศึกษาไปทางตะวันตกเฉียงใต้ประมาณ 42 กิโลเมตร จากข้อมูลในการจัดอันดับมหาวิทยาลัย ณ  ปีค.ศ. 2012 มหาวิทยาลัยลินเดนวูดไม่ได้รับการจัดอันดับโดยสื่อ ยูเอสนิวส์และเวิร์ลรีพอร์ท แต่ได้รับการจัดอันดับอยู่ลำดับที่ 527 จาก 553 แห่ง ในประเภทปริญญาโท โดยสื่อ วอชิงตันรายเดือน
นักศึกษาส่วนใหญ่ของลินเดนวูดมาจากรัฐมิสซูรี โดยกว่า 30% ของนักศึกษาปริญญาตรีเป็นนักศึกษาจากต่างรัฐและต่างชาติ มหาวิทยาลัยจัดให้มีหลักสูตรพิเศษและกิจกรรมพิเศษ อาทิเช่น ชมรมกีฬา ชมรมเกียรตินิยม และสมาคมต่าง ๆ รวมถึง สมาคมของนักศึกษาชาย และสมาคมนักศึกษาหญิง ศิษย์เก่าและบัณฑิตจากลินเดนวูดได้สร้างชื่อเสียงในสายงายทางภาครัฐ ภาคธุรกิจ สายวิทยาศาสตร์ สายการแพทย์ สายการศึกษา รวมทั้งก๊ฬาและบันเทิง
แหล่งข้อมูลอื่น

Official website
Official athletics website
แม่แบบ:Lindenwood University
| ลิงก์ไปยังบทความที่เกี่ยวข้อง |
| --- | --- |
แม่แบบ:Colleges and universities in Missouri แม่แบบ:Colleges and universities in metropolitan St. Louis แม่แบบ:Presbyterian Colleges แม่แบบ:Women's colleges that became coeducational แม่แบบ:Mid-America Intercollegiate Athletics Association navbox แม่แบบ:CSCHL แม่แบบ:College Hockey America แม่แบบ:Midwestern Intercollegiate Volleyball Association navbox แม่แบบ:Northern Sun Intercollegiate Conference navbox
ภาษาในประเทศสวิตเซอร์แลนด์

| ภาษาในประเทศสวิตเซอร์แลนด์ |
| --- | --- |

ภาษาราชการ: ภาษาเยอรมัน, ภาษาฝรั่งเศส, ภาษาอิตาลี, ภาษารูมันช์
ภาษาประจำชาติ:   ภาษาเยอรมัน 62.6%   ภาษาฝรั่งเศส 22.9%   ภาษาอิตาลี  8.2%   ภาษารูมันช์ 0.5%
ภาษาพื้นถิ่น: ภาษาบาวาเรีย, ภาษาฝรั่งเศสพรอว็องส์, ภาษาฝรั่งเศสสวิส, ภาษาฟร็องก์-กงเต, ภาษาเยอรมันวัลเซอร์, ภาษาเยอรมันสวิส, ภาษาเยอรมันสวิสมาตรฐาน, ภาษาอิตาลีสวิส, ภาษาลอมบาร์ด
ภาษาผู้อพยพ: ภาษาอังกฤษ 5.4% ภาษาโปรตุเกส 3.7% ภาษาเซิร์บ-โครแอต 2.5% ภาษาสเปน 2.4% ภาษาแอลเบเนีย 2.2% ภาษาอื่น ๆ 7.7%
ภาษามือ: ภาษามือฝรั่งเศส, ภาษามือเยอรมันสวิส, ภาษามืออิตาลี
รูปแบบแป้นพิมพ์: QWERTZ 
ฐานข้อมูล: FSO
ภาษาราชการในประเทศสวิตเซอร์แลนด์มีทั้งหมด 4 ภาษา ได้แก่ ภาษาเยอรมัน ภาษาฝรั่งเศส ภาษาอิตาลี และภาษารูมันช์ โดยภาษาเยอรมัน ภาษาฝรั่งเศส และภาษาอิตาลีได้รับการรับรองให้เป็นภาษาราชการของรัฐสภาสวิตเซอร์แลนด์อย่างเป็นทางการ ขณะที่ภาษารูมันช์ถูกใช้แค่ในการติดต่อราชการกับประชาชน บางครั้งก็มีการใช้ภาษาละตินสำหรับกรณีที่เป็นทางการ โดยเฉพาะอย่างยิ่งเพื่อแสดงถึงความเป็นอันหนึ่งอันเดียวกันของชาติ (อย่างคำว่า Confoederatio Helvetica)
จากสำมะโนประชากรในปี ค.ศ. 2020 มีประชากรชาวสวิสที่ใช้ภาษาเยอรมันเป็นภาษาแม่ถึงร้อยละ 62.3% ของทั้งหมด (ไม่ว่าจะเป็นภาษาเยอรมันสวิสหรือภาษาเยอรมันมาตรฐาน) ภาษาฝรั่งเศสประมาณร้อยละ 22.8% (ส่วนใหญ่เป็นภาษาฝรั่งเศสสวิส โดยนับรวมภาษาย่อยอย่างภาษาฝรั่งเศสพรอว็องส์ด้วย) ภาษาอิตาลีประมาณร้อยละ 8% (ส่วนใหญ่เป็นภาษาอิตาลีสวิส ในที่นี้นับรวมภาษาลอมบาร์ดด้วย); และภาษารูมันช์ประมาณร้อยละ 0.5% โดยพื้นที่ที่ใช้ภาษาเยอรมัน (Deutschschweiz) จะตั้งอยู่ทางภูมิภาคตะวันออก เหนือ และตอนกลางโดยประมาณ ขณะที่พื้นที่ที่ใช้ภาษาฝรั่งเศส (la Romandie) จะตั้งอยู่ทางภูมิภาคตะวันตก ส่วนพื้นที่ที่ใช้ภาษาอิตาลี (Svizzera italiana) จะตั้งอยู่ทางทางตอนใต้ของประเทศ โดยที่ยังมีประชากรในท้องถิ่นที่ใช้ภาษารูมันช์ในภูมิภาคตะวันออกของรัฐเกราบึนเดินอยู่บ้าง ภาษารูมันช์ได้รับการยกฐานะภายในรัฐฟรีบูร์ รัฐแบร์น และรัฐวาเลให้เป็นภาษาทางการร่วมกับภาษาเยอรมัน และได้รับการยกสถานะภายในรัฐเกราบึนเดินให้เป็นภาษาทางการร่วมกับภาษาเยอรมันและภาษาอิตาลี
ความเป็นมา

ภาษาแม่ของชาวสวิสตั้งแต่ปี ค.ศ. 1950 จนถึง 2015 คิดเป็นสัดส่วนดังนี้:
| ปี | ภาษาเยอรมัน | ภาษาฝรั่งเศส | ภาษาอิตาลี | ภาษารูมันช์ | ภาษาอื่น ๆ |
| --- | --- | --- | --- | --- | --- |
| 2015 | 63.7% | 22.7% | 8.4% | 0.6% | 5.3% |
| 2000 | 63.7% | 20.4% | 6.5% | 0.5% | 9.0% |
| 1990 | 63.6% | 19.2% | 7.6% | 0.6% | 8.9% |
| 1980 | 65.0% | 18.4% | 9.8% | 0.8% | 6.0% |
| 1970 | 64.9% | 18.1% | 11.9% | 0.8% | 4.3% |
| 1960 | 69.4% | 18.9% | 9.5% | 0.9% | 1.4% |
| 1950 | 72.1% | 20.3% | 5.9% | 1.0% | 0.7% |
ในปี ค.ศ. 2012 เป็นครั้งแรกที่ผู้ตอบแบบสอบถามสามารถระบุภาษาที่พูดได้มากกว่าหนึ่งภาษาขึ้นไป ทำให้สัดส่วนในการทำแบบสอบถามมีมากกว่า 100%
ดูเพิ่ม

ชาวสวิส
ประชากรศาสตร์สวิตเซอร์แลนด์
เริสติกราเบิน ในที่นี้หมายถึงความแตกต่างทางความคิดระหว่างชาวสวิสเยอรมันและชาวโรมังที่ใช้ภาษาฝรั่งเศส
วรรณกรรมสวิส
รายชื่อประเทศและดินแดนพหุภาษา
แหล่งข้อมูลอื่น

Swiss German
A quick guide to the Swiss German language
Characteristics of Swiss German dialects
swiss-linguistics.com เก็บถาวร 2012-04-22 ที่ เวย์แบ็กแมชชีน Information portal on current linguistic research in Switzerland
sieps.ch เก็บถาวร 2021-04-21 ที่ เวย์แบ็กแมชชีน Information Services on Swiss Private Schools and Universities
Pimsleur Swiss German Pimsleur Swiss German Course
| ด ค ก ภาษาในประเทศสวิตเซอร์แลนด์ |
| --- | --- |
ภาษาราขการ:  ภาษาฝรั่งเศส  ภาษาเยอรมัน  ภาษาอิตาลี  ภาษารูมันช์ 
กลุ่มภาษาย่อยหลัก:  ภาษาลอมบาร์ด (ตีชีโน)  ภาษาอาร์เปอตัง  ซินเต  ภาษาเยอรมันสวิส 
ภาษามือ:  ภาษามือเยอรมันสวิส  ภาษามือฝรั่งเศส  ภาษามืออิตาลี 
| ด ค กภาษาในทวีปยุโรป |
| --- | --- |
รัฐเอกราช:  กรีซ  คาซัคสถาน  โครเอเชีย  จอร์เจีย  เช็กเกีย  ซานมารีโน  เซอร์เบีย  ไซปรัส  เดนมาร์ก  ตุรกี  นอร์เวย์  เนเธอร์แลนด์  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส  โปแลนด์  ฝรั่งเศส  ฟินแลนด์  มอนเตเนโกร  มอลโดวา  มอลตา  มาซิโดเนียเหนือ  โมนาโก  ยูเครน  เยอรมนี  รัสเซีย  โรมาเนีย  ลักเซมเบิร์ก  ลัตเวีย  ลิทัวเนีย  ลีชเทินชไตน์  สเปน  สโลวาเกีย  สโลวีเนีย  สวิตเซอร์แลนด์  สวีเดน  สหราชอาณาจักร  ออสเตรีย  อันดอร์รา  อาเซอร์ไบจาน  อาร์มีเนีย  อิตาลี  เอสโตเนีย  แอลเบเนีย  ไอซ์แลนด์  ไอร์แลนด์  ฮังการี 
รัฐที่ได้รับการรับรอง อย่างไม่สมบูรณ์:  อับคาเซีย  คอซอวอ  นอร์เทิร์นไซปรัส  เซาท์ออสซีเชีย  ทรานส์นีสเตรีย 
เขตสังกัด และดินแดนอื่น ๆ:  หมู่เกาะโอลันด์  หมู่เกาะแฟโร  ยิบรอลตาร์  เกิร์นซีย์  ไอล์ออฟแมน  เจอร์ซีย์  สฟาลบาร์ 
| ฐานข้อมูลการควบคุมรายการหลักฐาน  |
| --- | --- |
ประจำชาติ:  อิสราเอล  สหรัฐ  ลัตเวีย 
อื่น ๆ:  พจนานุกรมประวัติศาสตร์ของสวิสเซอร์แลนด์
ทูฟ่า ชู่จีเหนิง

ผู้นำชนเผ่าเซียนเปย์ (เสียชีวิต ค.ศ. 280)
| ทูฟ่า ชู่จีเหนิง |
| --- | --- |
禿髮樹機能
ข้อมูลส่วนบุคคล
เกิด: ไม่ทราบ
เสียชีวิต: มกราคมหรือกุมภาพันธ์ ค.ศ. 280
อาชีพ: ผู้นำชนเผ่าเซียนเปย์

ทูฟ่า ชู่จีเหนิง (จีน: 禿髮樹機能; พินอิน: Tūfà shùjīnéng; เวด-ไจลส์: t'u-fa shu-chi-neng; เสียชีวิต มกราคมหรือกุมภาพันธ์ ค.ศ. 280) เป็นผู้นำชนเผ่าเซียนเปย์ที่มีชีวิตในยุคสามก๊กของจีน ทูฟ่า ชู่จีเหนิงในฐานะผู้นำของเผ่าเซียนเปย์ตระกูลทูฟ่าแห่งโฮไส (河西 เหอซี) ได้นำการก่อกบฏชนเผ่าในมณฑลเลียงจิ๋ว (涼州 เหลียงโจว) และมณฑลฉินโจว (秦州) ต่อต้านการปกครองของราชวงศ์จิ้นระหว่างปี ค.ศ. 270 ถึง ค.ศ. 280 กบฏทูฟ่า ชู่จีเหนิงกลายเป็นปัญหาใหญ่สำหรับราชวงศ์จิ้นที่เพิ่งก่อตั้งใหม่ และในปี ค.ศ. 279 ทูฟ่า ชู่จีเหนิงและพันธมิตรก็สามารถยึดมณฑลเลียงจิ๋วได้ แต่ไม่นานหลังจากนั้น ทูฟ่า ชู่จีเหนิงก็พ่ายแพ้และถูกสังหารโดยขุนพลหม่า หลง (馬隆) ผู้ใช้กลยุทธ์นอกแบบแผนหลายอย่างในการปราบปรามกบฏในปีถัดมา
ดูเพิ่ม

รายชื่อบุคคลในยุคสามก๊ก
บรรณานุกรม

เว่ย์ โชว (554). เว่ย์ชู.
ฝาง เสฺวียนหลิง (648). จิ้นชู.
ซือหม่า กวาง (1084). จือจื้อทงเจี้ยน.
มหาวิทยาลัยคลีฟแลนด์สเตต

| --- | --- |

ชื่อย่อ: CSU
ประเภท: มหาวิทยาลัยรัฐ
สถาปนา: พ.ศ. 2507
ที่ตั้ง: เมือง คลีฟแลนด์  รัฐโอไฮโอ  สหรัฐ
เว็บไซต์: www.csuohio.edu
มหาวิทยาลัยคลีฟแลนด์สเตต (อังกฤษ: Cleveland State University) หรือรู้จักกันในชื่อ Cleveland State หรือ CSU เป็นมหาวิทยาลัยรัฐ ตั้งอยู่ในกลางใจเมืองคลีฟแลนด์ รัฐโอไฮโอ สหรัฐอเมริกา ก่อตั้งในปี พ.ศ. 2507 โดยปัจจุบันมีนักเรียนประมาณ 16,000 คน